open-index/open-wikipedia-markdown huggingface dataset:
Fēbe Bafeja

**Fēbe Bafeja-Hanigana** () ir izdomāts tēls amerikāņu televīzijas seriālā "Draugi" (*Friends*). Viņu attēlo aktrise Līza Kudrova. Par šo lomu L. Kudrova saņēmusi *[[Emmy balva|Emmy]]* un Ekrāna aktieru ģildes balvu, kā arī tikusi nominēta Zelta globusa balvai. Viņa ir ekscentriska masiere, kas pašmācības ceļā apguvusi ģitārspēli. Fēbe izceļas ar savādo pasaules uztveri, naivumu un nevainīgumu, taču dažās sērijās vērojams arī viņas vēlme iedzert un vieglprātīgā attieksme pret seksuālo partneru izvēli. Fēbei ir identiskā dvīņu māsa Ursula Bafeja (arī attēlo Līza Kudrova). Bijusi divreiz precējusies.

## Atsauces
Džoijs Tribiāni

**Džoijs Tribiāni** (*Joseph Francis "Joey" Tribbiani, Jr.*) ir izdomāts tēls amerikāņu televīzijas seriālā "Draugi" (*Friends*). Viņu attēlo aktieris Mets Leblāns. Viņš ir itāļu izcelsmes amerikānis, ēdiena mīlētājs, brunču mednieks un aktieris, kas kļuva slavens ar savu lomu telenovelē *Days of our lives*. Viņam ir septiņas māsas. Iecienītākā frāze "How you doin?"
Ross Gellers

**Ross Gellers** (*Dr. Ross Eustace Geller*; dzimis ) ir izdomāts tēls amerikāņu televīzijas seriālā "Draugi" (*Friends*). Viņu attēlo aktieris Deivids Švimmers. Viņš strādā Dabas vēstures muzejā (šo darbu viņš nomaina uz pasniedzēja amatu Ņujorkas universitātē) un bieži tiek apsmiets par neveiksmīgo laulību pieredzi. Kopumā bijis precējies četras reizes (ar Reičelu Grīnu divas reizes). Viņam ir jaunākā māsa Monika Gellere, kuras labākā draudzene skolas laikā bija Reičela.
Čāndlers Bings

**Čāndlers Bings** (*Chandler Muriel Bing*; dzimis ) ir izdomāts tēls amerikāņu televīzijas seriālā "Draugi" (*Friends*). Viņu atveidoja aktieris Metjū Perijs. 
Viņš ir pazīstams kā grupas sarkastiskais biedrs, kas strādā milzīgā multinacionālā kompānijā un ir mazliet sociāli neveikls — sociālās situācijās viņš vienmēr ir tas, kas neveiklo klusumu pārtrauc ar joku. Viņa māte ir bijusi erotisko romānu rakstniece. Koledžas laikā bija Rosa Gellera kopmītņu biedrs. Koledžas pirmajā gadā iepazinās ar Rosa māsu Moniku Gelleri un viņas draudzeni Reičelu Grīnu. Seriāla otrajā pusē viņš apprecējās ar Moniku.

## Atsauces
Bing

**Bing** var būt:

* Bings Krosbijs (*Bing Crosby*) — amerikāņu dziedātājs un aktieris;
* Čāndlers Bings (*Chandler Bing*) — tēls amerikāņu televīzijas seriālā "Draugi";
* *[[Microsoft Bing]]* — *Microsoft* izstrādāta meklētājprogramma.
Grēvesmīlene

**Grēvesmīlene** () ir pilsēta Vācijā, Mēklenburgā-Priekšpomerānijā uz rietumiem no Vismāras. Ap pilsētu sastopami aizvēsturiski dolmeni.

Grāvesmīlenē dzimuši futbolists Karstens Jankers (*Carsten Jancker*, 1974), lodes grūdēja Astrīda Kumbernusa (*Astrid Kumbernuss*, 1970), riteņbraucējs Jenss Foigts (*Jens Voigt*, 1971) un Latvijas arhitekts Vilhelms Neimanis (*Wilhelm Neumann*, 1849—1919).

## Atsauces

## Ārējās saites
Nimiq 6

**Nimiq 6** ir Kanādas kompānijas Telesat sakaru pavadonis, kas palaists 2012. gada maijā. To izvietos ģeostacionārā orbītā un tiek iznomāts pavadoņtelevīzijas sniedzējam Bell TV.

*Nimiq 6* izgatavojis Space Systems/Loral uz SS/L 1300 platformas bāzes.
Pavadonī uzstādīti 32 Ku joslas raidītāji.

*Nimiq 6* tika palaists  19:12:14 UTC ar nesējraķeti Proton-M/Briz-M no Baikonuras kosmodroma. Pēc piecām dzinējbloka *Briz-M* iedarbināšanām 18. martā 04:26 UTC pavadonis tika atdalīts no *Briz-M* un ievadīts ģeostacionārā pārejas orbītā.

## Atsauces

## Ārējās saites
* ''Nimiq 6'' ''Telesat Canada'' vietnē 
* ''Nimiq 6'' ''Space Systems/Loral'' vietnē 
* ''Nimiq 6'' ''ILS'' vietnē 
* ''Nimiq 6'' ''Gunter's Space Page''
Hanss Fallada

**Hanss Fallada** (, īstajā vārdā **Rūdolfs Vilhelms Frīdrihs Dīcens** (); dzimis , miris ) bija vācu rakstnieks. Rakstījis "Jaunās objektivitātes" (*Neue Sachlichkeit*) stilā. Viņa pazīstamākie darbi ir 1932. gadā publicētais romāns "Mazais cilvēk - ko nu?" (*Kleiner Mann, was nun?*) un 1947. gadā publicētais romāns "Cilvēks mirst vientulībā" (*Jeder stirbt für sich allein*).

Dzimis Greifsvaldē, tiesneša ģimenē. 1899. gadā ģimene pārcēlās uz Berlīni, bet 1909. gadā - uz Leipcigu, kur tēvs tika iecelts par Augstākās tiesas (*Reichsgericht*) tiesnesi. 1909. gadā Fallada smagi cieta satiksmes negadījumā, bet 1910. gadā izslimoja vēdertīfu.

Turpmākajā dzīvē Fallada bieži cieta no alkoholisma un morfīna atkarības. Vairākkārt ārstējies psihiatriskās klīnikās. Pirmoreiz ārstēšanās notika pēc pašnāvības mēģinājuma 1911. gadā pēc tam, kad bija nošāvis tuvu draugu divkaujā. Divkauja tika organizēta, lai maskētu abu draugu pašnāvību (draugs Falladam netrāpīja).

1920. gadā publicēja savu pirmo darbu. Kļuva plaši pazīstams ar romānu "Mazais cilvēk - ko nu?" (*Kleiner Mann, was nun?*). Pēc nacistu nākšanas pie varas 1933. gadā, pretēji daudziem draugiem un domubiedriem, palika Vācijā. Miris 1947. gadā īsi pirms pēdējā romāna - "Cilvēks mirst vientulībā" iznākšanas.

Latviski tulkoti lielākā daļa no galvenajiem Falladas darbiem:

* "Mazais cilvēk - ko nu?" (*Kleiner Mann, was nun?*, 1932) - latviski 1985. gadā
* "Mums bija reiz bērns" (*Wir hatten mal ein Kind*, 1934) - latviski 1930. gados (tulk. Valdemārs Kārkliņš); atkārtoti 1994. gadā
*"Veca sirds ceļo" (*Altes Herz geht auf die Reise,* 1936) - latviski 1930. gados (tulk. Valdemārs Kārkliņš)
* "Starp vilkiem" (*Wolf unter Wölfen*, 1937) - latviski 1962. gadā
* "Dzelzs Gustavs" (*Der eiserne Gustav*, 1938) - latviski 1990. gadā
* "Tolaik mūsu mājās" (*Damals bei uns daheim*, 1941) - latviski 1979. gadā
* "Bezkaunīgais āpsis Fridolīns" (*Fridolin, der freche Dachs*, 1944) - latviski 1979. gadā
* "Dzērājs" (*Der Trinker*, 1944, publ. 1950) - latviski 1987. gadā
* "Cilvēks mirst vientulībā" (*Jeder stirbt für sich allein*, 1947) - latviski 1958. gadā

## Atsauces

## Ārējās saites

* Hansam Falladam veltīta lapa
Poļina Jeļizarova

**Poļina Jeļizarova** (dzimusi  Liepājā) ir Latvijas vieglatlēte, garo distanču skrējēja, pārsvarā startē 3000 m šķēršļu skrējienā. Latvijas rekordiste šajā distancē. Pašreizējais treneris — Aleksandrs Prokopčuks, iepriekš trenējusies pie Viktora Lāča.

## Karjera
Vieglatlētikā trenējas kopš 11 gadu vecuma. 2005. gada Latvijas Gada balvas sportā ceremonijā tika atzīta par gada uzlēcošo zvaigzni. 2007. gada Eiropas čempionātā junioriem P. Jeļizarova ierindojās 3. vietā ar rezultātu 10:03,91. Tāpat ar panākumiem startējusi Pasaules čempionātā junioriem — 2006. gadā ieņēma 4. vietu, savukārt 2008. gadā — 6. vietu. 2012. gada Eiropas čempionātā iekļuva finālā, kur izcīnīja 6. vietu ar rezultātu 9:41,38 min.

Viņai pieder Latvijas rekords 3000 m šķēršļu skrējienā — 2012. gada augustā (Olimpisko spēļu priekšsacīkstēs) viņa šo distanci veica 9:27,21 min, (iepriekš maijā viņa bija uzstādījusi savu pirmo Latvijas rekordu — 9:51,08, pārspējot Innas Poluškinas 2008. gadā sasniegto Latvijas rekordu par 0,48 sekundēm, ar šo rezultātu P. Jeļizarova kvalificējās startam ). Kopumā 2012. gada vasarā P. Jeļizarova Latvijas rekordu šai distancē labojusi piecas reizes.

Londonas Olimpiskajās spēlēs P. Jeļizarova iekļuva finālā, pusfinālā kārtējo reizi labojot Latvijas rekordu. Finālā viņa izcīnīja 13. vietu ar rezultātu 9:38,56 min. 2013. gada Eiropas čempionātā telpās uzstādīja Latvijas rekordu telpās 1500 m distancē, taču neiekļuva finālā, kopvērtējumā paliekot 12. vietā. Čempionāta 3000 m distancē viņa iekļuva finālā, kur ierindojās 8. vietā. 2013. gada jūnijā guva pēdas savainojumu, līdz ar ko viņai beidzās sacensību sezona.

## Personiskie rekordi

## Sasniegumi

## Atsauces

## Ārējās saites

* LVS profils
Gotlobs Frēge

**Frīdrihs Ludvigs Gotlobs Frēge** (; dzimis , miris ) bija vācu matemātiķis, loģiķis un filozofs. Modernās loģikas un analītiskās filozofijas pamatlicējs.

Dzimis un miris Mēklenburgā, tomēr lielāko daļu no darba mūža pavadīja Jēnas Universitātē. Frēges darbi publikāciju laikā visai maz ievēroti. Kļuva pazīstams, pateicoties itālim Džuzepem Peano un britam Bērtrandam Raselam, kuri atklāja Frēges idejas plašākam filozofu un loģiķu lokam. Frēges 1879. gada darbs *Begriffsschrift* var tikt uzskatīts par pagrieziena punktu modernās loģikas attīstībā.

## Ārējās saites

* Gotlobs Frēge ''Internet Encyclopedia of Philosophy'' 
* ''Die Grundlagen der Arithmetik''
Vismāra

**Vismāra** (), oficiāli **Hanzas pilsēta Vismāra** (), ir pilsēta Vācijā, Mēklenburgā-Priekšpomerānijā starp Lībeku un Rostoku. Osta Baltijas jūras krastā. Kuģu būves centrs. Senās ķieģeļu gotikas apbūves dēļ Vismāras vecpilsēta kopā ar Štrālzundes vecpilsētu 2002. gadā iekļauta UNESCO Pasaules mantojuma sarakstā.

## Vēsture
Netālu no mūsdienu Vismāras Grosštremkendorfas ciema (*Groß Strömkendorf*) tuvumā atrastas vikingu laiku pilsētas Rerikas paliekas.   
Pilsētu dibinājuši slāvi kā Višemiru. 1229. gadā ieguvusi pilsētas tiesības. No 1301. gada - Mēklenburgas sastāvā. 1259. gadā noslēdza līgumu ar Lībeku un Rostoku, liekot pamatus Hanzas savienībai. 13. un 14. gadsimtā Vismāra bija plaukstoša ostas pilsēta. Pēc Vestfālenes miera noslēgšanas 1648. gadā pilsēta iekļāvās Zviedrijā. Zviedrijas sastāvā Vismāra bija Zviedru Pomerānijas augstākās tiesas mītes vieta līdz pat 1803. gadam, kad Zviedrija to ieķīlāja Mēklenburgai. Tikai 1903. gadā, kad ķīlas laiks beidzās, Zviedrija formāli atteicās no tiesībām uz pilsētu.

Otrā pasaules kara laikā Vismāra cieta Sabiedroto uzbrukuma laikā. 1945. gada 2. maijā to ieņēma britu un kanādiešu karaspēks, bet 1. jūlijā to nodeva PSRS varas iestāžu pārziņā. Līdz Vācijas apvienošanai Vismāra ietilpa VDR.

Pilsētā uzņemta klasiskā 1922. gada ekspresionisma filma "Nosferatu, šausmu simfonija" (filmā Vismāra devēta par Visborgu).

## Cilvēki
Vismārā dzimuši:

* Gotlobs Frēge (*Gottlob Frege*, 1848-1925) - matemātiķis un filozofs
* Vilhelms fon Glēdens (*Wilhelm von Gloeden*, 1856-1931) - fotogrāfs
* Marita Koha (*Marita Koch*, 1957) - VDR vieglatlēte
* Mēklenburgas-Gistrovas Sofija (*Sophie af Mecklenburg*, 1557-1631) - Dānijas karaliene
* Klauss Štertēbekers (*Klaus Störtebeker*, ap 1360-1401) - pirāts, Vitāliešu brālis
* Joahims Štreihs (*Joachim Streich*, 1951) - VDR futbolists

## Atsauces

## Ārējās saites
Staņislava Valaseviča

**Staņislava Valaseviča** (; dzimusi , mirusi ), pazīstama arī kā **Stella Volša** (*Stella Walsh*), bija poļu vieglatlēte, startēja sprinta sacensībās. Pēc sportistes nāves tika atklāts, ka viņai ir bijuši dzimumdiferenciācijas traucējumi.

Dzimusi Polijā, taču divu gadu vecumā kopā ar vecākiem pārvācās uz dzīvi ASV, taču sacensībās pārstāvējusi Poliju. Viņa piedalījās divās Olimpiskajās spēlēs (, ). 1932. gadā Losandželosā S. Valaseviča izcīnīja zeltu 100 m sprinta distancē, pēc četriem gadiem Berlīnē šajā disciplīnā ieņēma otro vietu. Karjeras laikā uzstādīja 14 pasaules rekordus, ko ratificējusi IAAF.

## Atsauces

## Ārējās saites
Walsh

***Walsh*** var būt:

* Kerija Volša (*Kerri Walsh*; dzimusi 1978. gadā) — amerikāņu pludmales volejboliste;
* Rauls Volšs (*Raoul Walsh*, 1887—1980) — amerikāņu kinorežisors un aktieris;
* Staņislava Valaseviča (*Stanisława Walasiewicz*; 1911—1980), pazīstama arī kā Stella Volša (*Stella Walsh*) — poļu vieglatlēte;
* Tomass Volšs (*Tomas Walsh*, 1992) — jaunzēlandiešu lodes grūdējs.
IPhone 4S

***iPhone 4S*** ir *[[Apple Inc.]]* ražots viedtālrunis ar skārienjutīgu ekrānu. Tas ir piektās paaudzes *[[iPhone]]* produkts un tas ir arī saglabājis tādu pašu ārējo dizainu kā iepriekšējās paaudzes modelis, taču šajā versijā ir uzlabotas iekšējās tehniskās daļas un operētājsistēma. Tālruņa programmatūrā iekļauta *iCloud* datu glabātuve un *[[Siri]]* balss atpazīšanas programma, kas ļauj dažas tālruņa funkcijas pārvaldīt ar balsi.

Par *iPhone 4S* ražošanu *Apple* paziņoja 2011. gada 4. oktobrī. 2011. gada 7. oktobrī *Apple* paziņoja, ka *iPhone 4S* varēs iepriekš pasūtīt septiņās valstīs (ASV, Kanādā, Austrālijā, Lielbritānijā, Francijā, Vācijā un Japānā) un tie tiks piegādāti 2011. gada 14. oktobrī un tajā pašā datumā tie būs pieejami arī veikalos. 28. oktobrī *iPhone 4S* kļuva pieejams arī divdesmit divās citās valstīs, bet līdz 2012. gada janvārim valstu skaits, kurās šis produkts pieejams, jau bija pieaudzis līdz 70.

## Atsauces
Brigāde

[thumb|right|200px|[NATO standarta simbols nenorādīta bruņojuma draudzīgas brigādes attēlošanai]]
**Brigāde** () ir taktiskā līmeņa karaspēka apakšvienība, kura sastāv no vairākiem pulkiem (vismaz 2) vai bataljoniem (parasti 3—6). Vairākas brigādes var veidot divīziju. Vienā brigādē parasti dienē no 1000 līdz 8000 karavīru. Vairāku valstu armijās šī ir augstākā militārā organizācijas vienība.

Brigādi parasti komandē brigādes ģenerālis. Brigādes apakšstruktūra parasti ir līdzīga pulka struktūrai, tomēr bataljonu un citu apakšvienību tajā ir ievērojami vairāk. Brigādes lielums, ietilpstošo apakšvienību skaits un citi parametri ir atkarīgi no konkrētās valsts bruņoto spēku struktūras, izmantošanas mērķiem. Piemēram, Šveices un Austrijas armijās brigādes sastāvā var būt pat 11 tūkstoši karavīru.

## Ārējās saites
Elefterija Elefteriu

**Elefterija Elefteriu** (, *Eleftheria "Elle" Eleftheriou*; dzimusi ) ir grieķu-kipriešu dziedātāja. Viņa pārstāv Grieķiju 2012. gada Eirovīzijas dziesmu konkursā Baku, Azerbaidžānā, ar dziesmu *Aphrodisiac*.

Kļuva pazīstama ar dalību Grieķijas TV šova "X Faktors" otrajā sezonā 2009.—2010. gadā. Taču jau pirms tam piedalījās 2006. gada Kipras nacionālajā atlasē Eirovīzijai ar dziesmu *Play That Melody to Me* kopā ar Mariju Zorli, viņas finālā palika 7. vietā. 2010. gadā viņa bija viena no kandidātēm, lai pārstāvētu Grieķiju Eirovīzijā, taču viņa tika diskvalificēta, jo dziesma *Tables are Turning* tika nopludināta internetā. Par Grieķijas pārstāvi Eirovīzijā viņa tika izraudzīta *Ellinikós Telikós 2012* pasākumā, kas notika .

## Diskogrāfija
;Singli
* 2010 — *Kentro Tou Kosmou*
* 2010 — *Otan Hamilonoume To Fos*
* 2011 — *Never*
* 2012 — *Aphrodisiac*

## Atsauces

## Ārējās saites
* 
*
Euphoria

***Euphoria*** ir zviedru dziedātājas Lorīnas dziesma, ar kuru viņa uzvarēja 2012. gada Eirovīzijā. Pirmajā vietā dziesma ierindojās arī pusfinālā.

Par Zviedrijas pārstāvi dziesma tika izvēlēta nacionālajā atlasē *[[Melodifestivalen]] 2012* TV skatītāju un starptautiskas žūrijas balsojuma koprezultātā. Singls tika izdots  pirms nacionālās atlases fināla. *Euphoria* ir tikusi sertificēta ar pieckāršā platīna disku par pārdotajām vairāk nekā 100 000 kopijām.

## Ārējās saites
* Uzstāšanās 2012. gada Eirovīzijas pusfinālā video
Braiens Velčs

**Braiens Filips Velčs** (, dzimis ), plašāk pazīstams ar pseidonīmu **Head** (*Heds*), ir amerikāņu dziedātājs un ģitārists, viens no grupas *[[Korn]]* dibinātājiem. Velčs bija grupas ģitārists un bekvokālists, zināms ar savām agresīvajām ģitāru melodijām.

## Ārējās saites
* Oficiālā mājaslapa
* MySpace profils
Black Flag

***Black Flag*** bija hārdkorpanka mūzikas grupa no Kalifornijas, ASV, kas pastāvēja laika posmā no 1976. līdz 1986. gadam. Grupas pirmais nosaukums bija *Panic*. Grupas sastāvs mainījās visā tās pastāvēšanas laikā, vienīgais pastāvīgais grupas mūziķis bija ģitārists Gregs Dzīns. Grupas mūzika atstāja lielu iespaidu uz mūsdienu panku kultūru, esot par jauna mūzikas stila izveidotājiem. Kā pretsvars komercmūzikai, kam bija lielo ierakstu studiju atbalsts, reklāmas raksti dažādos žurnālos un dziesmu atskaņošanās radiostacijās, *Black Flag* principiāli atteicās no visa iepriekšminētā, tādā veidā liekot pamatus jaunai panku subkultūrai *[[DIY]]* (*Do It Yourself*), kā arī izveidoja paši savu ierakstu kompāniju *[[SST Records]]*. Mūziķi nebija atkarīgi ne no vienas komercorganizācijas. Tāpat grupa ietekmēja vēlākus mūzikas kolektīvus, kas muzicēja metāla un grandža stilos, ar savu daiļradi iedvesmojot tādas mūzikas grupas kā *[[Nirvana]]*, *[[Melvins]]*, *[[Soundgarden]]*, *[[Slayer]]* un citas.

## Diskogrāfija
### Albumi
* *[[Damaged]]* (1981)
* *[[My War]]* (1984)
* *[[Family Man]]* (1984)
* *[[Slip It In]]* (1984)
* *[[Loose Nut]]* (1985)
* *[[In My Head]]* (1985)

## Atsauces

## Ārējās saites
* Informācija par grupu vietnē Discogs
Renāra rags

thumb|Renāra rags ar 750 m augstajām klintīm
**Renāra rags** () ir zemesrags Greiema Zemes rietumu piekrastē Antarktīdā. Izvietojies uz nelielās Renāra salas Kijivas pussalas ziemeļu galā. Atdala Greiema krastu dienvidos no Danko krasta ziemeļos. Zemesragu atklāja Beļģijas antarktiskā ekspedīcija Adriena Žerlaša vadībā 1898. gada 9.—12. februārī un nosauca par godu beļģu mineralogam, Ģentes universitātes profesoram Alfonsam Renāram *(Alphonse Renard)*.

## Atsauces
Šēra (departaments)

**Šēra** () ir Francijas departaments, viens no Centra-Valdeluāras reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Šēras administratīvais centrs ir Burža, otra lielākā pilsēta ir Vjerzona. Departaments administratīvi sīkāk dalās trijos apgabalos (*arrondissements*):
* Buržas apgabals (*Arrondissement de Bourges*);
* *[[Arrondissement de Saint-Amand-Montrond]]*;
* *[[Arrondissement de Vierzon]]*.

## Ārējās saites
Šēra (nozīmju atdalīšana)

**Šēra** var būt:
* Šēra — ASV dziedātāja;
* Šēra — Francijas departaments;
* Šēra — neliela, klinšaina saliņa.
* Šēra — upe Francijā, Luāras pieteka.

## Skatīt arī
* Šērs
Hebei

**Hebei province** (, ) ir viena no Ķīnas 22 provincēm. Province atrodas valsts ziemeļu reģionā. Provinces administratīvais centrs un lielākā pilsēta ir Šidzjadžuana. 2010. gadā Hebei provincē dzīvoja 71,85 miljoni iedzīvotāju, no kuriem 96% ir haņi. Šī pēc iedzīvotāju skaita ir sestā lielākā province valstī.

## Ārējās saites
Britu aizjūras teritorijas

200px|thumb|Britu atkarīgo teritoriju atrašanās vietas
**Britu aizjūras teritorijas** atrodas Apvienotās Karalistes pakļautībā, lai gan nav daļa no valsts. Pašlaik ir 14 Britu aizjūras teritorijas. Tās ir bijušās Britu impērijas locekles, kas nav ieguvušas neatkarību vai arī ir nobalsojušas, lai turpmāk būtu aizjūras teritorija. Jēdziens "Britu aizjūras teritorija" tika ieviests 2002. gadā un aizvietoja nosaukumu "Lielbritānijas atkarīgā teritorija", kas pastāvēja no 1981. gada.

## Pašreizējās aizjūras teritorijas
* 22x20px|border Akrotiri un Dekelija
* 
* 
* 22x20px|border Britu Antarktiskā teritorija
* 
* 
* 
* 
* 
* 
* 
* 
* 
*
Guidžou

**Guidžou province** () ir viena no Ķīnas 22 provincēm. Province atrodas valsts dienvidu reģionā. Provinces administratīvais centrs un lielākā pilsēta ir Guijana. 2010. gadā Guidžou provincē dzīvoja 37,75 miljoni iedzīvotāju, no kuriem 62% ir haņi. Šī pēc iedzīvotāju skaita ir 19. lielākā province valstī.

## Ārējās saites
Kvazulu-Natāla

**Kvazulu-Natāla** (, ) ir viena no deviņām Dienvidāfrikas provincēm. Province atrodas valsts austrumu reģionā. Provinces administratīvais centrs ir Pītermaricbērha, taču lielākā pilsēta ir Durbana. Province robežojas ar Mpumalanas provinci ziemeļos, ar Austrumkāpas provinci dienvidrietumos, ar Frīsteitas provinci rietumos, kā arī ar Mozambiku ziemeļaustrumos, ar Svatini ziemeļos un ar Lesoto rietumos. Austrumos provinci apskalo Indijas okeāns. 2011. gadā Kvazulu-Natālas provincē dzīvoja 10,8 miljoni iedzīvotāju, pēc 2021. gada provizoriskajiem datiem provincē dzīvo 11,51 miljoni iedzīvotāju. Šī pēc iedzīvotāju skaita ir otra lielākā province valstī. Province ir izveidota 1994. gadā apvienojot Kvazulas un Natālas provinces vienā. 

Kvazulu-Natālā ir dzimis bijušais Dienvidāfrikas prezidents Jakobs Zuma un šeit dzīvo zulu cilvēki. Province ir pazīstama kā dārzu province. Pēc 2009. gada datiem, 39% no provinces iedzīvotājiem ir inficēti ar HIV, kas ir visaugstākais rādītājs starp visām Dienvidāfrikas provincēm. 

## Atsauces

## Ārējās saites
Commons

**Commons** var būr:
* Creative Commons — bezpeļņas organizācija;
* Vikikrātuve — brīvi pieejamu multimediju failu krātuve;
* Kims Komonss (*Kim Commons*) — ASV šahists (1951—2015).
Betelgeize

**Betelgeize** (), pazīstama arī kā **Oriona Alfa** jeb **Oriona α** (angļu:*α Orionis*), ir devītā spožākā zvaigzne pie debesīm nakts laikā un otra spožākā zvaigzne Oriona zvaigznājā (uzreiz aiz Rīgela). Tās redzamais spožums variē starp 0,2 un 1,2. Betelgeize tiek klasificēta kā sarkanais pārmilzis un tā ir viena no lielākajām pašlaik zināmajām zvaigznēm. Tā atrodas apmēram 640 gaismas gadu attālumā no Saules sistēmas.

Lai arī Betelgeizes vecums ir tikai apmēram 10 miljoni gadu, tā tuvojas savas dzīves beigām un gatavojas eksplodēt kā pārnova (laiks, kas palicis līdz eksplozijai, tiek vērtēts dažādi — no miljona gadu līdz pat pieņēmumam, ka zvaigzne ir jau kļuvusi par pārnovu, tikai tās gaisma nav vēl nonākusi līdz Zemei). Ja Betelgeize kļūs par pārnovu, tās spožums var līdzināties pilna Mēness spožumam un zvaigzne būs labi redzama arī dienā. Pamazām dažu mēnešu laikā zvaigzne izdzisīs un pārstās būt redzama ar neapbruņotu aci. Tā kā Betelgeizes rotācijas ass nav vērsta pret Zemi, eksplozijas rezultātā radies gamma uzliesmojums neapdraudēs dzīvību uz Zemes. Betelgeize ir viena no ziemas trijstūra zvaigznēm.

Saskaņā ar vēsturiskiem pierakstiem, Betelgeizes virsmas temperatūra un attiecīgi krāsa pašlaik aktīvi mainās: apmēram pirms 2000 gadiem Senās Romas un Senās Ķīnas debesu pētnieki pielīdzināja tās krāsu blāvi dzeltenīgajam Saturnam, kamēr mūsdienās Betelgeize sasniegusi sarkanu nokrāsu.

## Skatīt arī
* Alnilams
* Orions (zvaigznājs)

## Atsauces

## Ārējās saites
* ''AAVSO Variable Star of the Month''
Augšgaronna

**Augšgaronna** (, ) ir Francijas departaments, viens no trīspadsmit Oksitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Augšgaronnas administratīvais centrs ir Tulūza. Departaments administratīvi ir sadalīts trijos apgabalos (*arrondissements*):
* *[[Arrondissement de Muret]]*;
* *[[Arrondissement de Saint-Gaudens]]*;
* Tulūzas apgabals (*Arrondissement de Toulouse*).
Augšvjenna

**Augšvjenna** () ir Francijas departaments, viens no divpadsmit Jaunakvitānijas reģiona departamentiem. Augšvjennas administratīvais centrs ir Limoža. Departaments administratīvi tiek iedalīts trijos apgabalos (*arrondissements*):
* *[[Arrondissement de Bellac]]*;
* Limožas apgabals (*Arrondissement de Limoges*);
* *[[Arrondissement de Rochechouart]]*.

## Ārējās saites
Asins plazma

**Asins plazma** ir asiņu šķidrā daļa — iedzeltens, puscaurspīdīgs šķidrums, kas sastāv no neorganiskām un organiskām vielām. Plazmā ietilpstošo ķīmisko savienojumu un ķīmisko elementu skaits ir ļoti liels. Asins plazmas sastāvā ir apmēram 93% ūdens, 7,3g/100ml olbaltumvielas (albumīns, globulīni, fibrinogēns), elektrolīti (2; O2; N2), barības vielas (glikoze un citi ogļhidrāti, aminoskābes, lipīdi, holesterīns, vitamīni, mikroelementi), vielmaiņas produkti (urīnviela, kreatinīns, urīnskābe, bilirubīns), hormoni un citas vielas.

Bez olbaltumvielām, polipeptīdiem, aminoskābēm, lipīdiem, ogļhidrātiem, kurus asins plazma pievada šūnām struktūrelementu atjaunošanai, jaunu vielu sintēzei un arī kā enerģētisko materiālu, asins plazma transportē dažādus fermentus, hormonus, vitamīnus. Asins plazma transportē arī ogļskābo gāzi. Asinīs konstatēto makroelementu un mikroelementu spektrs aptver ļoti daudzus ķīmiskos elementus, kas liek domāt, ka nav šķidruma ar sarežģītāku ķīmisko sastāvu kā asins plazma. Pagaidām nav izdevies asins plazmu izgatavot mākslīgi — tāpēc, ja zaudēts daudz asiņu, cilvēku glābj tikai donora asinis vai to preparāti.

## Atsauces

## Ārējās saites
Dusmas

thumbnail|235px|Nereti cilvēka emocijas var noteikt pēc sejas izteiksmes. Šajā attēlā ir redzama dusmīga sieviete
**Dusmas** ir emocijas, kas saistītas ar nepatiku, neapmierinātību un niknumu pret konkrēta indivīda vai indivīdu grupas darbību, kā rezultātā netiek sasniegts izvirzīts mērķis vai noteikta vajadzība. Dusmas izraisa konflikti, draudi, netaisnība, pazemošana, nodevība un citi faktori. Dusmas ir aktīvas emocijas. Pasīvās emocijas, kas rodas dusmu rezultātā, ir skumjas un vilšanās. Ārēji dusmas var noteikt pēc sejas izteiksmes, ķermeņa valodas, fizioloģiskajām reakcijām vai pat pēc agresijas.

Pēc daļas psihologu viedokļa, dusmas ir vērtīga emocija, tās palīdz cilvēkam sevi aizstāvēt, pasargāt to, kas svarīgs. Viņi iesaka mācīties tās vadīt un izrādīt līdzsvarotos, nekaitīgos veidos. 

## Atsauces
Kupišķi

**Kupišķi** () ir pilsēta un pašvaldības centrs ziemeļaustrumu Lietuvā Levuo un Kupas upju krastos. Pilsētas vārds ir cēlies no Kupas upes nosaukuma. 

## Vēsture
Kupišķi atrodas vēsturiskās Sēlijas zemes dienvidu daļā. 13.—15. gadsimtā tā bija strīdus teritorija starp Livonijas ordeni un Lietuvas dižkunigaitiju. 
Kupišķi rakstos minēti 1529. gadā kā Sigismunda I Vecā īpašums. 1616. gadā tika uzcelta pirmā baznīca. Pilsētas attīstību labvēlīgi ietekmēja Daugavpils - Šauļu - Liepājas dzelzceļa izbūve.

## Pilsētas daļas
Pilsēta iedalās sešās daļās:

* Centrs (arī Vecpilsēta) — atrodas pilsētas vecākās ēkas, pilsētas dome, sanitārās un komunālās ēkas, bibliotēka, baznīca, ģimnāzija, daudzdzīvokļu nami un savrupmājas
* Krantine — pilsētas daļa, kurā atrodas 4-5-stāvīgi daudzdzīvokļu nami, lielveikali, bērnudārzs, pamatskola
* Kraštieči — 2-6-stāvīgi daudzdzīvokļu nami, atrodas lielveikali un bērnudārzs
* Račupēni — rajonā atrodas savrupmājas, vidusskola, biznesa un tehnoloģiju skola, autoosta
* Zunte — rajonā atrodas savrupmājas
* Pramonine (arī Rūpniecības rajons) — atrodas rūpnīcas, noliktavas, stacija.

## Cilvēki

Kupisķu pievārtē, Terpeiķu ciemā, dzimis diska metējs Virgīlijs Alekna (*Virgilijus Alekna*, 1972).

## Sports
* FC Kupiškis ir futbola klubs no Kupišķi.

## Iedzīvotāju skaits

 - tautas skaitīšanas dati

## Sadarbības pilsētas
*  Zgeža, Polija (1999)
*  Rēzeknes novads, Latvija (1999)
*  Maneviču rajons, Ukraina (2003)
*  Kežmaroka, Slovākija (1999)
*  Postavu rajons, Baltkrievija (2009; pārtraukts)
*  Štuma, Polija (2012)
*  Balvu novads, Latvija (2014)
*  Jēkabpils novads, Latvija (2018)
*  Lančhuti, Gruzija (2009)
*  Umaņas rajons, Ukraina (2021)

## Atsauces

## Ārējās saites
Daiņus Zubrus

**Daiņus Zubrus** (; dzimis 1978. gada 16. jūnijā) ir bijušais lietuviešu hokejists, centra uzbrucējs. Karjeras laikā aizvadījis 1293 spēles Nacionālās hokeja līgas klubos Filadelfijas "Flyers", Monreālas "Canadiens", Vašingtonas "Capitals", Bufalo "Sabres", Ņūdžersijas "Devils" un Sanhosē "Sharks". Lietuvas izlases rindās spēlējis divos Pasaules čempionātos, savukārt Krievijas izlases sastāvā spēlējis 2004. gada Pasaules kausa izcīņā.

## Spēlētāja karjera
Savas hokejista gaitas uzsācis Elektrēnos, 1989. gadā Zubrus pārcēlās uz Harkivu, kur turpināja trenēties līdz 1995. gadam, kad pārcēlās uz Ziemeļameriku. Sezonas noslēgumā Filadelfijas "Flyers" ar augsto 15. numuru Zubru izvēlējās 1996. gada NHL draftā.

Jau nākamajā sezonā Zubrus debitēja NHL, palīdzot Filadelfijas "Flyers" sasniegt Stenlija kausa finālu. "Flyers" rindās hokejists aizvadīja vēl pusotru sezonu, līdz 1998.—99. sezonas noslēgumā tika aizmainīts uz Monreālas "Canadiens" vienību. 2000.—01. sezonas izskaņā Zubrus tika aizmainīts uz Vašingtonas "Capitals", kuras sastāvā uzbrucējs spēlēja līdz pat 2004. gadam. 2004.—05. sezonas NHL lokauta laikā Zubrus spēlēja Krievijas Superlīgas kluba Toljati "Lada" sastāvā, taču tad atgriezās "Capitals" rindās.

2006.—07. sezonas nogalē Daiņus tika aizmainīts uz Bufalo "Sabres" vienību, taču 2007. gada vasarā Zubrus parakstīja sešu gadu līgumu ar Ņūdžersijas "Devils" vienību. "Devils" rindās bija stabils komandas pamatsastāva spēlētājs. 2015. gada vasarā, pēc astoņām "Devils" rindās aizvadītām sezonām, komanda izpirka Zubrus līgumu, uzbrucējam kļūstot par brīvo aģentu. Rudenī Zubrus pievienojās Sanhosē "Sharks", tās sastāvā aizvadot 50 spēles.

Krievijas izlases rindās spēlējis 2004. gada Pasaules kausa izcīņā, taču tad nolēmis spēlēt Lietuvas izlases rindās, izsakoties, ka "Lietuvai esot vairāk nepieciešams nekā Krievijai". Lietuvas izlases rindās Zubrus spēlējis 2005., kā arī 2014. gada Pasaules čempionātos.

## Ārējās saites
Ādams Lāšons

**Ādams Lāšons** (; dzimis 1992. gada 12. novembrī) ir zviedru hokejists, aizsargs. Pašlaik (2025) pārstāv Nacionālās hokeja līgas klubu Sietlas "Kraken".

## Spēlētāja karjera
Uzaudzis Šellefteo, turpat Lāšons uzsāka arī savas spēlētāja gaitas, 2008.—09. sezonā aizvadot debijas spēli arī Zviedrijas Elitsērijas kluba Skelefteo AIK sastāvā. Nākamās divas sezonas Lāšons jau pilnībā aizvadīja AIK rindās, taču tad pārcēlās uz Ziemeļameriku. 2011.—12. gada sezonu Lāšons aizvadīja NHL kluba Ņūdžersijas "Devils" sastāvā, tās rindās aizvadot 65 spēles. No 2012. līdz 2015. gadam aizsargs tā arī nespēja kļūt par "Devils" pamatsastāva spēlētāju, daļu sezonu aizvadot AHL vienībā Olbani "Devils". 2015.—16. gada sezona kļuva par Lāšona pilno pirmo NHL sezonu. Pēc sezonas beigām viņš tika aizmainīts uz Edmontonas "Oilers". 2021. gada NHL paplašināšanās draftā Lāšons kļuva par Sietlas "Kraken" spēlētāju.

Junioru vecumā Zviedrijas izlases sastāvā spēlējis gan 2011., gan 2012. gada Pasaules čempionātos junioriem. Pārstāvējis izlasi arī 2025. gada pasaules čempionātā, kur ar izlasi izcīnīja bronzas medaļu.

## Ārējās saites
Antons Volčenkovs

**Antons Volčenkovs** (; dzimis 1982. gada 25. februārī) ir krievu hokejists, aizsargs, Krievijas hokeja izlases dalībnieks. Pašlaik (2020) ir bez kluba.

## Spēlētāja karjera
Volčenkovs savu profesionālā spēlētāja karjeru uzsāka 1999.—00. sezonā, kad debitēja Krievijas Augstākās līgas kluba Maskavas CSKA sastāvā. Nākamās divas sezonas aizsargs aizvadīja Maskavas "Krylia Sovetov" sastāvā, taču tad pārcēlās uz Ziemeļameriku.

2002.—03. sezonā Volčenkovs debitēja NHL, spēlējot Otavas "Senators" sastāvā. "Senators" rindās Volčenkovs spēlēja līdz pat 2010. gada vasarai, kad noslēdza līgumu ar Ņūdžersijas "Devils" vienību. "Devils" spēlēja līdz pat 2014. gada vasarai, kad tika ievietots neaizsargāto spēlētāju sarakstā. Volčenkovs noslēdza līgumu ar Našvilas "Predators", tās sastāvā aizvadot nākamo sezonu.

2015.—16. gada sezonu izlaida, taču 2016. gada maija sākumā noslēdza līgumu ar KHL klubu Vladivostokas "Admiral". Vēlāk pievienojās Ņižņijnovgorodas "Torpedo".

Krievijas izlases rindās kļuvis par 2009. gada Pasaules čempionu, spēlējis arī 2006. un 2010. gada olimpiskajās spēlēs.

## Ārējās saites
Deivids Klārksons

**Deivids Klārksons** (; dzimis 1984. gada 31. martā) ir kanādiešu hokejists, labais malējais uzbrucējs. Pašlaik (2017) Klārksons spēlē Nacionālās hokeja līgas kluba Vegasas "Golden Knights" sastāvā.

## Spēlētāja karjera
No 2001. līdz 2005. gadam Klārksons spēlēja Ontārio hokeja līgas klubos Belevillas "Tigers" un Kičeneras "Rangers", taču 2005. gada augustā hokejists noslēdza līgumu ar NHL klubu Ņūdžersijas "Devils", rudenī uzsākot savu profesionālā spēlētāja karjeru AHL kluba Albani "River Rats" sastāvā.

2006.—07. sezonā Klārksons aizvadīja savas pirmās septiņas spēles "Devils" rindās. Jau 2007.—08. sezonā Deivids bija nostiprinājies NHL kluba sastāvā. Jau drīz vien Klārksons kļuva pazīstams ar savu aso spēli un kaušanās prasmi. 2011.—12. sezonu Klārksons noslēdza kā viens no kluba rezultatīvākajiem spēlētājiem. 2012.—13. gada NHL sezonas lokauta laikā spēlēja Austrijas hokeja līgas kluba Zalcburgas "Red Bull" rindās.

2013. gada 5. jūlijā Klārksons noslēdza līgumu uz nākamajām septiņām sezonām ar Toronto "Maple Leafs". 2014.—15. gada sezonas vidū tika aizmainīts uz Kolumbusas "Blue Jackets". 2017. gada jūnijā līgas paplašināšanās draftā viņu izvēlējās Vegasas "Golden Knights". Nākamajā sezonā kopā ar "Golden Knights" sasniedza Stenlija kausa finālsēriju, tajā gan ar 1—4 piekāpjoties Vašingtonas "Capitals".

## Ārējās saites
Petrs Sīkora

**Petrs Sīkora** (; dzimis 1976. gada 19. novembrī) ir bijušais čehu hokejists, labais malējais uzbrucējs, Čehijas hokeja izlases dalībnieks. Karjeras laikā aizvadījis 1017 spēles Nacionālajā hokeja līgā, kļuvis par divkārtēju Stenlija kausa čempionu. Čehijas hokeja izlases rindās kļuvis par trīskārtēju Pasaules čempionu.

## Spēlētāja karjera
Savu profesionālā spēlētāja karjeru Sīkora uzsāka 1992. gadā, kad debitēja HK Pilzenes sastāvā. 1993.—94. sezonas vidū hokejists pārcēlās uz Ziemeļameriku, nākamās divas sezonas aizvadot IHL.

1995.—96. sezonā Sīkora debitēja NHL kluba Ņūdžersijas "Devils" sastāvā. Tiesa, nostiprināties "Devils" rindās čehu uzbrucējam izdevās vien 1998.—99. sezonā, bet 1999.—2000. sezonā Sīkora kopā ar komandu izcīnīja Stenlija kausu. "Devils" rindās Sīkora spēlēja līdz 2001.—02. sezonas noslēgumam.

2002. gada vasarā Petrs tika aizmainīts uz Anahaimas "Mighty Ducks" vienību, tās sastāvā aizvadot nākamās divas sezonas. 2004.—05. sezonas NHL lokauta laikā Sīkora spēlēja Krievijas Superlīgas kluba Magņitogorskas "Metallurg" rindās, 2005.—06. sezonā atgriežoties "Mighty Ducks". Tiesa, jau visai drīz Sīkora tika aizmainīts uz Ņujorkas "Rangers".

2006. gada vasarā čehs pievienojās Edmontonas "Oilers" rindām, taču pēc gada noslēdza divu gadu līgumu ar Pitsburgas "Penguins", tās rindās 2008.—09. sezonas noslēgumā izcīnot savu otro Stenlija kausu. 2009.—10. sezonu Petrs aizvadīja Minesotas "Wild" sastāvā, taču tad atgriezās Eiropā.

2010.—11. sezonu hokejists uzsāka HK Pilzenes sastāvā, taču noslēdza KHL kluba Minskas "Dinamo" rindās. 2011. gada vasarā hokejists atgriezās NHL, pievienojoties Ņūdžersijas "Devils" rindām, tās sastāvā aizvadot nākamo sezonu. 2012.—13. gada sezonā kopā ar Šveices hokeja līgas vienību *[[SC Bern]]* kļuva par Šveices čempionu, pēc sezonas beigām noslēdzot spēlētāja karjeru.

Čehijas hokeja izlases rindās kļuvis par trīskārtēju (1996, 1999, 2005) Pasaules čempionu, spēlējis arī . gada olimpiskajās spēlēs.

## Ārējās saites
Levandovskis

**Levandovskis** var būt:

* Marjušs Levandovskis (*Mariusz Lewandowski*; 1979) — Polijas futbolists un futbola treneris;
* Roberts Levandovskis (*Robert Lewandowski*; 1988) — Polijas futbolists.
Porcelāna tintene

**Porcelāna tintene** () ir ēdama tinteņu ģints bazīdijsēne. Lapiņas sākumā baltas, vēlāk pelēkas, beidzot paliek mitras, melnas un kopā ar cepurīti izšķīst un pārvēršas melnā, pilošā šķidrumā, ko sauc par tinti. No tā arī cēlies savdabīgais nosaukums.  Sastopama diezgan bieži trūdvielām bagātā augsnē, tai skaitā pilsētu zālājos.

## Lietošana pārtikā
Laba ēdama sēne, kamēr lapiņas ir baltas. Viena no retajām sēnēm, kuru var ēst svaigu, taču šādi tā ir gandrīz bezgaršīga un parasti iesaka cept.

Agrāki avoti apgalvoja, ka, tāpat kā pelēkā tintene, arī porcelāna tintene kopā ar alkoholu ir indīga, jo abas sugas — pelēkā un porcelāna tintene saturot koprīnu. Turklāt sēnes saglabājot savu iedarbību 3 dienas pēc ēšanas. Pašlaik šādu efektu kā pierādītu piemin tikai pelēkajai tintenei, kura kopā ar tai līdzīgajām pārcelta uz jaunu ģinti *Coprinopsis*, un koprīns porcelāna tintenē nav atrasts, tomēr daudzi avoti pieļauj, ka šāds efekts arī porcelāna tintenei arī bez koprīna reizēm varētu būt un iesaka alkoholu kopā ar šīm sēnēm nelietot. Daļa avotu savukārt šo efektu vairs nepiemin.

## Atsauces

## Ārējās saites

* Pagatavošanas recepte
Makss fon Šeibners-Rihters

**Ludvigs Maksimiliāns (Makss) Ervins fon Šeibners-Rihters** (; dzimis , miris ) bija vācbaltu diplomāts un viens no vadošajiem nacistu partijas biedriem tās pirmsākumos. Tuvs Alfrēda Rozenberga draugs un līdzgaitnieks. Minhenes alus puča dalībnieks.

## Dzīvesgājums
Dzimis  Rīgā kā Ludvigs Maksimiliāns Ervīns Rihters.
No 1904. līdz 1906. gadam studēja ķīmiju Rīgas Politehniskajā institūtā, kur kļuva par vācbaltu studentu korporācijas *[[Rubonia]]* biedru.
1905. gada revolūcijas laikā Ludvigs Rihters komandēja muižnieku pašaizsardzības vienību cīņai pret revolucionāriem. Pēc revolūcijas devās uz Vāciju, kur 1912. gadā salaulājies ar rūpnieka fon Šeibnera meitu un pieņēma uzvārdu fon Šeibners-Rihters.

Pirmā pasaules kara laikā bija Vācijas Impērijas vicekonsuls Osmaņu impērijā. Uzturējās Erzurumā, kur dokumentēja turku veikto armēņu genocīdu. Kā vicekonsuls uzturējās arī Stokholmā. Pēc Rīgas ieņemšanas 1917. gada rudenī 8. vācu armijas štābā vadīja preses dienestu. 1918. gada februārī kopā ar vācu armiju piedalījies kaujās Igaunijā. Apbalvots ar pirmās šķiras dzelzs krustu.
Pēc Brestļitovskas miera līguma noslēgšanas iesaistījās Krievijas Balto kustībā, dienēja Baltijas landesvērā. 1918. gada beigās kopā ar Alfrēdu Rozenbergu atgriezās Vācijā, kur izveidoja un vadīja slepenu vācbaltiešu un krievu emigrantu organizāciju.
Atbalstīja Kapa puču. 
Vēlāk aktīvi iesaistījās jaundibinātajā Vācijas nacionālsociālistu partijā.

Tiek uzskatīts, ka Šeibners-Rihters bija viens no galvenajiem Minhenes *alus puča* organizatoriem. 1923. gada septembrī izstrādāja un nodeva Hitleram plašu apvērsuma plānu. 
 Minhenes *[[Alus pučs|alus puča]]* laikā Šeibners-Rihters soļoja līdzās Hitleram pirmajās rindās, kur tika nāvējoši ievainots krūtīs.
Viņš bija vienīgais no vadošajiem nacistu partijas biedriem, kuru nogalināja puča laikā. Vēlāk Ādolfs Hitlers esot teicis, ka Šeibners-Rihters bija vienīgais, kura zaudējums bija neaizvietojams.

## Atsauces
Sēlijas paugurvalnis

**Sēlijas paugurvalnis** ir dabas apvidus Augšzemes augstienē Sēlijā, Augštaitijas augstienes rietumu malas turpinājums Latvijas teritorijā. To veido gala morēnu pauguraine, kas stiepjas  garumā no Daugavas ziemeļos līdz Lietuvas robežai dienvidos un ~7 km iesniedzas tās teritorijā. Administratīvi ietilpst Aizkraukles un Jēkabpils novados. 

Austrumos no paugurvaļņa stiepjas Vidusdaugavas zemiene un Aknīstes pacēlums, bet rietumos — Viduslatvijas zemienes Taurkalnes līdzenums.

## Zemes virsa
Paugurvaļņa platums ir ap  ziemeļos un  dienvidos, bet šaurākajā vietā pie Viesītes — ap  un relatīvais augstums ap 20 metriem virs apkārtējā līdzenuma līmeņa. Augstākie pauguri ir Ormaņkalns (165 m), Stampānu kalns (141 m) un Sperjāņu kalns (133 m). Sēlijas paugurvaļņa ziemeļu galā augstākais paugurs ir Taborkalns (Dabora kalns, Dāburkalns), kurā savulaik atradies Strūves ģeodēziskais loka punkts *Dabors-kalns* (), valsts aizsardzības Nr. 9217.

Vaļņa platākajās vietās glaciālās dobēs vai pie vaļņa pamata atrodas Baltiņu, Piksteres, Aumaņa, Viesītes, Klauces, Saukas, Krigānu, Viņaukas un Aizdumbļu ezeri.

## Ģeoloģiskā izcelsme
[thumb|280px|Pauguri netālu no [Viesītes]]
Sēlijas paugurvalnis ir radies pēdējā Ledus laikmeta beigu cēlienā, kad pirms vairāk kā 14 000 gadiem divu ledāja mēļu ledus masas saskares zonā radās morēnu valnis. Vēlāk Latvijas austrumu daļu vēl klāja ledājs, bet tagadējā Viduslatvijas zemienē atradās ledus ezers. Vairākās vietās kūstošā ledāja ūdens pārrāva paugurvalni, izveidojot subglaciālās vagas tagadējās Daugavas ielejas, Viesītes un Saukas ezeru vietās un citur. Pa tām tagad uz rietumiem tek Daugavas, Viesītes un Dienvidsusējas upes.

## Arheoloģija
Uz paugurvaļņa ir auglīga mālzeme, tādēļ tas daudz labāk piemērots zemkopībai nekā purvainie līdzenumi abās tā pusēs. Tādēļ šeit atrasti daudzi seno baltu pilskalni, kas apdzīvoti kopš agrā dzelzs laikmeta. Uzskata, ka pa Sēlijas paugurvalni vedis ceļš no Lietuvas gar Saukas, Viesītes un Piksteres ezeriem uz Sēlpils pilskalnu un Indriķa hronikā minēto pārceltuvi pāri Daugavai.

## Atsauces
2012. gada Monako Grand Prix

**2012. gada [[Monako Grand Prix|Monako ''Grand Prix'']]** izcīņa notika 27. maijā Monako. Pirmo uzvaru sezonā izcīnīja Marks Vebers, aiz sevis atstājot Niko Rosbergu un Fernando Alonso. Pirmo reizi F1 vēsturē pirmajos 6 aizvadītajos posmos katrā uzvarējis cits pilots.

## Kvalifikācija

Piezīmes:
: — Šūmahers saņēma 5 starta vietu sodu par avārijas izraisīšanu Spānijas Grand Prix
: — Maldonado saņēma 10 vietu sodu par sadursmes ar Peresu izraisīšanu. Viņš saņēma arī papildu 5 vietu sodu par ātrumkārbas nomaiņu
: — Peress avārijas dēļ neuzstādīja laiku kvalifikācijā — tiesneši atļāva viņam startēt, jo treniņbraucienos Peress bija uzstādījis atbilstošus rezultātus

## Sacīkste

## Kopvērtējums

;Braucēju čempionāts

;Konstruktoru čempionāts

* **Piezīme**: parādītas tikai pirmās piecas pozīcijas.
Critérium du Dauphiné

***Critérium du Dauphiné*** (līdz 2010. gadam zināmas kā ***Critérium du Dauphiné Libéré***) ir ikgadējas šosejas riteņbraukšanas sacensības astoņu posmu garumā, kas notiek Dofinē reģionā Francijā jūnija pirmajā pusē. Sacensības izveidoja vietējais laikraksts *Dauphiné Libéré*, kas tām arī deva nosaukumu. Daudzu gadu garumā sacensību organizēšana bija dalīta starp laikraksta izdevējiem un *[[Amaury Sport Organisation]]* (ASO), bet 2010. gadā laikraksts visu ar organizēšanu saistīto darbību nodeva ASO, un tika mainīts arī sacensību nosaukums. Kopā ar *[[Tour de Suisse]]* sacensībām *Dauphiné* ir svarīgas sacensības, kurās sportisti sagatavojas startam *[[Tour de France]]* jūlijā. Tās šobrīd ir daļa no UCI Pasaules tūres kalendāra.

Tā kā Dofīnē ir kalnains reģions, tajā bieži uzvar kalnu braucēji. Sacensībās bieži tiek iekļauti arī slaveni kāpumi no *[[Tour de France]]* kā Vantū kalns, *[[l'Alpe d'Huez]]*, *[[Col du Galibier]]* vai *Col de la Chartreuse*.

## Uzvarētāji

 






## Atsauces

## Ārējās saites
*
Sokotra

**Sokotra** () ir Jemenai piederoša sala Indijas okeāna ziemeļrietumos. Kopā ar netālajām Abdelkūrī un Ihvānu salām veido arhipelāgu. Ietilpst Hadramautas muhāfazas sastāvā.

Sala atrodas aptuveni  uz austrumiem no Somālijas pussalas un  uz dienvidiem no Arābijas pussalas. Tā ir ļoti izolēta un speciācijas procesa ietekmē trešdaļa šīs salas augu sugu nav atrodami nekur citur uz Zemes. Šī sala ir raksturota kā vieta, kas visvairāk izskatās pēc citplanētas.

## Ārējās saites
Rase (bioloģija)

**Rase** ir populācija, kas ģenētiski relatīvi nedaudz atšķiras no citām populācijām, kuras pieder tai pašai sugai. Katrai rasei ir relatīvi mazas morfoloģiskās un ģenētiskās atšķirības no kādas citas rases. Procesu, kurā notiek šo atšķirību rašanās, var saukt par mutāciju.

Atšķirības starp vairākām rasēm rodas klimata, dzīvesveida, reljefa un daudzu citu iemeslu dēļ. Ja divas vai vairāk rases ir pietiekami atšķirīgas viena no otras, tad tās var tikt sauktas arī par pasugām, kas ir oficiāla taksonomiska vienība.
Dinere

**Dinere** var būt:
* Cecīlija Dinere (1919—1996) — latviešu rakstniece;
* Lilija Dinere (1955) — latviešu gleznotāja.
House of Pain

***House of Pain*** ir amerikāņu—īru hiphopa grupa, kas izdeva trīs studijas albumus 1990. gados pirms grupas līderis Everlast atkal nodevās solo karjerai. Grupas pazīstamākais hits ir *Jump Around*, kas ieņēma līderpozīcijas ASV, Īrijas un Lielbritānijas mūzikas topos. Kolektīvs izjuka 1996. gadā, bet pēc 14 gadiem mūziķi atkal apvienojās.

## Diskogrāfija
* *[[House of Pain (albums)|House of Pain]]* (1992)
* *[[Same as It Ever Was]]* (1994)
* *[[Truth Crushed to Earth Shall Rise Again]]* (1996)

## Ārējās saites
* House of Pain: biogrāfija  vietnē *Allmusic*
* Whitey Ford Records - House Of Pain/Everlast
* House of Pain vietnē Last.fm
Rase

**Rase** var būt:
* Rase (bioloģija) — floras un faunas klasifikācija;
* Rase (fantastika) — sugu klasifikācija fantastikas žanrā;
* Rase (cilvēku klasifikācija) — cilvēku rasu klasifikācija.
Solvita (priekšvārds)

**Solvita** ir sieviešu priekšvārds. Radies no latīņu valodas vārdiem *Sol* — ‘saule’ un *vita* — ‘dzīve’ — ‘Saules dzīve’.

Solvitas vārdadiena tiek atzīmēta . Pēc Pilsonības un migrācijas lietu pārvaldes datiem 2012. gada vidū Iedzīvotāju reģistrā bija reģistrētas  Solvitas.

Kalendārā iekļauts kopš 1968. gada.

## Cilvēki
Cilvēki ar šādu vārdu:
* Solvita Āboltiņa (1963) — latviešu juriste un politiķe;

## Atsauces
Andress Tarands

**Andress Tarands** (, dzimis ) ir igauņu vides aktīvists un politiķis.

Dzimis Tallinā. 1963. gadā absolvējis Tartu Universitāti, iegūstot zinātnisko grādu klimatoloģijā. 1973. gadā turpat ieguvis nākamo grādu kā ģeogrāfs. Tartu Universitātē Tarands nodarbojās ar pētniecību un ieņēma akadēmiskos amatus tās vadībā. No 1989. līdz 1990. gadam viņš bija Tallinas Botāniskā dārza vadītājs.

1990. gadā Tarandu ievēlēja Igaunijas Augstākajā padomē. Pēc Igaunijas valstiskuma atjaunošanas pievienojies Sociāldemokrātu partijai. 1992. gadā viņu ievēlēja pirmajā Rīgikogu (Igaunijas parlamentā). Pēc tam ievēlēts arī trīs nākamajos parlamenta sasaukumos līdz 2004. gadam. No 1992. līdz 1994. gadam Terands bija Vides ministrs, bet no 1994. līdz 1995. gadam viņš ieņēma Igaunijas premjerministra posteni.

2004. gadā ievēlēts Eiropas Parlamentā, kur viņš pildīja savus pienākumus līdz 2009. gadam. 2009. gadā Eiropas Parlamentā kā neatkarīgais kandidāts tika ievēlēts Andresa Taranda dēls — Indreks Tarands.

## Ārējās saites
Sarkanais laukums

{
  "type": "ExternalData",
  "service": "geoshape",
  "ids": "Q41116"
}

**Sarkanais laukums** ( — ‘Krāšņais laukums’) ir pilsētas laukums Maskavā, Krievijā. Tas nošķir pašreizējo Krievijas prezidenta rezidenci un Krievijas valdības sanāksmes vietu Kremli no vēsturiskā tirgotāju rajona Kitajgorodas. Tā kā galvenās ielas iet visos virzienos no Sarkanā laukuma, tas tiek uzskatīts par Maskavas un visas Krievijas centrālo laukumu. Kopējā laukuma platība sasniedz 23 100 m2. Kopā ar Kremli 1990. gadā tas tika iekļauts UNESCO Pasaules mantojuma sarakstā.

## Atsauces

## Ārējās saites
Artūrs Zjuzins

**Artūrs Zjuzins** (dzimis  Rīgā) ir profesionāls Latvijas futbolists, spēlē pussarga pozīcijā, Latvijas futbola izlases dalībnieks.

## Karjera
### Klubos
Karjeru sācis Latvijā FK Ventspils sastāvā. 2011. gadā pirmoreiz spēlēja ārpus Latvijas — pārstāvēja Slovākijas līgas klubu *[[MŠK Žilina]]*, kura sastāvā aizvadīja tikai piecas spēles un guva vienus vārtus. 2011. gada augustā parakstīja līgumu ar Krievijas Nacionālās līgas klubu Kaļiņingradas "Baltika", kurā jau spēlēja divi Latvijas futbolisti&nbsp;— vārtsargs Aleksandrs Koliņko un pussargs Maksims Rafaļskis. Komandā nospējēja četras sezonas, aizvadot vairāk nekā 100 spēles. 2015. gada augustā pārgāja uz citu Krievijas Nacionālās līgas klubu&nbsp;— Orenburgas "Gazovik".

Pēc iekļūšanas Premjerlīgā Orenburgas klubs sadarbību ar Zjuzinu neturpināja, un 2016. gada jūlijā viņš pievienojās Krievijas klubam *[[FK Tambov|Tambov]]*. 2016. gada beigās atgriezās Latvijā, parakstot divu gadu līgumu ar Virslīgas klubu Riga FC. 2017. gada sezonā izgāja laukumā tikai divās Virslīgas spēlēs, nospēlējot 103 minūtes, guva savainojumu, kas prasīja ilgstošu rehabilitāciju. Pēc pusotra gada izlaišanas pievienojās RFS komandai. RFS rindās aizvadīja piecas sezonas un 2021. un 2023. gadā kļuva par Latvijas čempionu, kā arī divreiz izcīnīja Latvijas kausu (2019, 2021).

2024. gada februārī pievienojās citam Virslīgas klubam FK Liepāja.

### Izlasē
Latvijas futbola izlases sastāvā debitējis 2012. gada februārī draudzības spēlē pret Kazahstānu. Pirmos vārtus izlases labā guva draudzības spēlē pret Igauniju . Pēc 2023. gada 28. marta 2024. gada Eiropas čempionāta kvalifikācijas spēles pret Velsu kopā ar Pāvelu Šteinboru pārkāpa komandas disciplīnu un uz nākamo spēli abi vairs netika izsaukti. Par izlases galveno treneri kļūstot Paolo Nikolato, Zjuzins atkal tika izsaukts uz Latvijas izlasi.

## Atsauces

## Ārējās saites
Tīmekļa izstrāde

**Tīmekļa izstrāde** ir tīmekļa vietņu vai lietotņu izveidošanas process. Termins ietver sevī arī tīmekļa dizainu, tīmekļa programmēšanu no klienta un servera puses, kā arī tīmekļa servera konfigurēšanu.

## Tīmekļa izstrādes galvenie posmi
* Tīmekļa vietnes vai lietotņu projektēšana (prasību definēšana un analīze, tehniskā uzdevuma izstrāde, saskarņu projektēšana);
* Tīmekļa vietnes radošās koncepcijas izstrāde;
* Tīmekļa vietnes dizaina izstrāde;
* Lapu maketu izveidošana;
* Multimedija un FLASH elementu izveidošana;
* Tīmekļa šablonu un lapu aplaušana;
* Programmēšana (funkcionālo rīku izstrāde) vai iekļaušana CMS sistēmā;
* Vietņu materiālu izvietošana un optimizācija;
* Testēšana un atkļūdošana;
* Projekta nodošana;
* Strādājošās vietnes vai tās programmas pamata uzturēšana.

Atkarīgi no attiecīgā uzdevuma, var iztrūkt kādi no izstrādes posmiem, vai tie var būt saistīti viens ar otru.

## Galvenās profesijas
* Informācijas arhitekts;
* Tīmekļa dizainers;
* Vietņvedis;
* Tīmekļa vietņu aplauzējs;
* Programmētājs;
* Lietojamības inženieris;
* Meklēšanas optimizators;
* Testētājs.

Bieži tīmekļa speciālisti apvieno sevī vairākas specialitātes.

## Atsauces

## Ārējās saites
* phpClub.ru — русскоязычное сообщество веб-разработчиков на PHP
* forum.htmlbook.ru — русскоязычное сообщество, посвященное оформлению веб-сайтов при помощи HTML и CSS
* ratingruneta.ru/research/web2009 — Аналитическое исследование рынка веб-разработок в России 2009-2010 гг.